Berlingske Tidende, 1776-01-01
Gunstige Læsere! Atter eet Aar, Gud være lovet, lykkelig lagt tilbage til de en forrige: Et Aar, som ved Herrens naadige Forsyn har været et velsignet frugtbart Aar, og hvorved det til den Allerhøyestes Priis kan og bør hede: hidindtil har Herren hiulpet; da denne, blant Aarets Dage, høyst vigtige Dag har nu igjen aabnet os Jndtrædelse i et nyt Aar. J Henseende til saadan Tidens Forandring, og da vi, just paa denne Aarets første Dag, igien begynde en nye Aargang af disse vore offentlige Tidender, møde vi billig det gunstige Publicum saavel med Taksigelse, som Lykønskning. Den Bevaagenhed, hvormed disse Blade i afvigte Aar ere blevne modtagne, opvækker hos os Erkiendtlighed, og samme forbinder os til, at aflegge vor ydmygste og skyldigste Taksigelse til alle de Velyndere, som, ved at holde disse Tidender, have understøttet vore til deres Fornøyelse anvendte Bestræbelser. Det har ey, uagtet vores i afvigte Aars Begyndelse yttrede frygtsomme Tanke, manglet os paa Materie, til at underholde de gunstige Læseres Agtsomhed; thi foruden de indenrigske Nyeheder, hvis Meddeelelse største Deelen beroer paa de Efterretninger, vi derom fra Vedkommende have erholdet, og i Henseende til hvilke vi maae tilstaae, ey altid at have kundet opfylde vort Ønske; have vi meddeelt forskiællige udenrigske Nyeheder, blant hvilke de vigtigste have været, Den første Spanske mislykkede store Expedition mod de barbariske Søerøvere, der i Aar torde have bedre Fremgang, og de i Nord=America udbrudte og endnu vedvarende Fiendtligheder imellem Engeland og sammes Colonier, hvis endelige Udfald Tiden vil lære. Disse sidste, nemlig udenrigske, Nyeheder have og havt Sted udi vore Tydske og Franske Tidender, hvilke langt fra ey ere, eller, efter nærværende Omstændigheder, kan være af lige Jndhold med de Danske, men indbefatte deels udførligere Beretninger og samme Tildragelser, deels saadanne, som af Mangel paa Rum udi hin ey kan finde Sted, ved hvis Val vi tillige have, saavidt mueligt, Agt paa den Øvelse, som for Begyndere i begge Sprog derved kan erlanges. Hvad vore lærde Efterretninger angaaer, da findes udi samme ey allene en udførlig og efter Fornødenhed critisk Recension over udkomne Danske Bøger, men og en Anmeldelse af de vigtigste Tydske, Franske og Engelske Skrifter, samt andre til den lærde Litteratur henhørende Beretninger. Dette have vi ved denne Leylighed agtet fornødent, til nogles formodentlige Underretning at meddeele, og anbefale hermed disse vore Tidender fremdeles i de gunstige Læseres Bevaagenhed, der herefter, som hidindtil, skal opmuntre os til med utrættet Fliid at fortfare med at bidrage alt, hvad vi formaae, til Læsernes Fornøyelse, sluttende med, og indsluttende dem alle i det oprigtigste Ønske: at den Allerhøyeste, i hvis Haand alle Tidens Forandringer, og de i samme mødende Tilfælde staae, vil i dette nye begyndte Aar lade sine Velsignelser fremdeles hvile over det ganske Høy Kongelige Huus og hver Mands Huus i disse Riger og Lande, Han afvende i Naade alle Land fordærvelige Plager, alle ødeleggende Anslag og Anlæg, og give Held og Lykke til alle de Forretagender, som sigte til det almindelige Beste, at de Fattiges usle Vilkaar maatte lettes, og fleere nyttige Nærings Veye opfindes, Han krone selv Aaret med sit Gode, og lade enhver i sin Stand, og efter sine Omstændigheder, høste deraf de behageligste Frugter.